02/12/2016 | Administración LocalMunicipal
Ames
Convocatoria do proceso selectivo para a constitución dunha bolsa de traballo de oficiais albaneis e dunha bolsa de traballo de oficiais xardineiros do Concello de Ames

ANUNCIO Convocatoria do proceso selectivo para a constitución dunha bolsa de traballo de oficiais albaneis e dunha bolsa de traballo de oficiais xardineiros do Concello de Ames Por resolución desta Alcaldía núm.2414/2016, de 25 de novembro, resolveuse a aprobación das bases da convocatoria para a constitución dunha bolsa de traballo de oficiais albaneis e dunha bolsa de traballo de oficiais xardineiros do Concello de Ames, e que se transcriben a continuación: “Bases da convocatoria do proceso selectivo para a constitución dunha bolsa de traballo de oficiais albaneis e dunha bolsa de traballo de oficiais xardineiros do Concello de Ames” 1. Obxecto. As presentes bases teñen como obxecto regular un procedemento para a creación dunha bolsa de traballo de oficiais albaneis e unha bolsa de traballo de oficiais xardineiros/as para a cobertura temporal deste tipo de postos que xurdan no Concello de Ames, con excepción das que por disposicións legais non poidan ser obxecto da mesma A creación destas bolsas de traballo anularán calquera outra que poida existir no Concello de Ames, de características similares e para o mesmo tipo de postos.2. Características dos postos. Causas: interinidades por substitucións de empregados/as, reforzos de servizo e outras contratacións temporais que se precisen para o bo funcionamento do Departamento de infraestruturas, obras e servizos básicos. Área de adscrición: Departamento de infraestruturas, obras e servizos básicos. Denominación: oficial albanel e oficial xardineiro/a. Grupo de clasificación (acordo de modificación puntual do convenio colectivo do Concello de Ames publicado no BOP núm.196 de 17 de outubro de 2016): subgrupo C2. Nivel: 16 Complemento específico (ano 2016): 5.742,33 €/anuais. Titulación: título de graduado de educación secundaria obrigatoria (ESO), ou equivalente Outros coñecementos: coñecementos de galego. Contido funcional oficial albanel: executar obras de mantemento e obras públicas municipais en xeral, baixo a dirección do responsable, calquera outra correspondente a súa categoría, e propia do departamento no que se integra. Tamén deberán estar en posesión do carné de conducir B. Contido funcional oficial xardineiro: asumir a responsabilidade da actividade da brigada de parques e xardíns, baixo a supervisión do xefe da unidade operativa, organizar e dirixir o traballo do persoal adscrito á brigada, realizar tarefas propias de mantemento e coidado dos parques, xardíns e zonas verdes do Concello e calquera outra correspondente a súa categoría e propia do departamento no que integra. Tamén deberán estar en posesión do carné de conducir B. Xeira de traballo: a que determine para cada caso concreto a concellaría de urbanismo, obras públicas e servizos básicos.3. Requisitos dos aspirantes. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. b) Estar en posesión, ou en condicións de obtelo na data na que remate o prazo de presentación de solicitudes, do título de educación secundaria ou equivalente. Tamén deberán estar en posesión do carné de conducir B. c) Non haber sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. No caso de persoal laboral, non haber sido separado mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Ter cumpridos os 16 anos e non exceder, no seu caso, da idade máxima de xubilación forzosa. e) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. f) Estar en posesión do CELGA 2, ou equivalente, ou estar en condicións de obtelo antes do remate do prazo de presentación de instancias A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 2, ou equivalente), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto no segundo exercicio da fase de oposición reflitido nas bases, e que cualificará ao/á aspirante como apto ou non apto.4. Presentación de solicitudes. As solicitudes/instancias para tomar parte no proceso selectivo presentaranse, conforme ao modelo que figura como ANEXO I das presentes bases, no rexistro xeral do Concello, en horario de atención ao público (de 09:00 h. a 14:00 h.), e no prazo de dez (10) días hábiles contados a partir do día seguinte ao da publicación do anuncio desta convocatoria no BOP da Coruña. Igualmente, ditas solicitudes tamén poderán presentarse por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Xunto coa dita solicitude/instancia (a presentar segundo modelo do Anexo I, e asinada), os/as aspirantes deberán achegar a seguinte documentación, que deberá presentarse en documento orixinal ou copia debidamente cotexada/compulsada:  Fotocopia do D. N. I.  Fotocopia da titulación esixida no apartado 3. b).  Fotocopia do carné de conducir B.  Declaración xurada de aceptar as bases e de cumprir os requisitos esixidos no apartado 3 das mesmas.  Relación de méritos acompañada dos xustificantes acreditativos dos mesmos.  Xustificante de ter aboados os dereitos de exame.  As persoas discapacitadas deberán facelo constar nas súas instancias sinalando se precisan adaptación das probas. A condición de discapacitado/a acreditarase coa certificación correspondente expedida polo órgano competente.5. Dereitos de exame. Os dereitos de exame ascenden á cantidade de 21,52 euros, que deberán ser aboados na conta que ten o Concello na Entidade Abanca: ES7620800317703110000116. Os dereitos de exame para calquera dos grupos anteriores, para persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente), terán cota cero.6. Admisión dos aspirantes. Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro da sede electrónica e na páxina web do Concello de Ames, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de cinco días hábiles para a subsanación da documentación necesaria para participar no proceso. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de subsanación de documentación. Só se terán en conta para a fase de concurso os méritos aportados dentro do prazo de presentación de solicitudes, non tomándose en consideración os que se acheguen con posterioridade ao remate de dito prazo, que serán considerados como achega de nova de documentación fora de prazo. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no Taboleiro da sede electrónica do Concello de Ames e na paxina web municipal.7. Sistema selectivo. A selección consistirá nun concurso- oposición: Fase de concurso. –O baremo do concurso será a seguinte: 1. Por servizos prestados en idéntico posto ata un máximo de 8 puntos, a razón de 0,1 puntos por cada mes completo. Forma de acreditación dos servizos: fotocopia compulsada do contrato de traballo e certificación de vida laboral expedida pola Tesourería Xeral da Seguridade Social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial deberá acreditarse mediante a resolución do nomeamento, a toma de posesión e a certificación da vida laboral expedida pola tesourería xeral da seguridade social. Naqueles casos nos que da documentación anterior non se deduzan claramente as funcións, o aspirante deberá aportar, a maiores, un certificado comprensivo das funcións, grupo e especialidade expedido pola Administración na que prestou os servizos que quere que se lle valoren. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, a documentación que se presente fora deste prazo será considerada achega de nova documentación fora de prazo e non se terá en conta. Fase de oposición Primeiro exercicio: de carácter obrigatorio e eliminatorio. Consistirá na resolución por escrito dun cuestionario tipo test composto por 40 preguntas, mais 3 de reserva con 3 respostas alternativas, sendo só unha delas a correcta, relacionado co contido funcional dos postos e coas materias contidas no temario que figura como Anexo II destas bases. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de 60 minutos. A proba cualificarase de 0 a 6 puntos, debéndose obter unha puntuación mínima de 3 puntos para superalo, correspondendo ao Tribunal determinar cal é o número mínimo de preguntas acertadas para alcanzar esta puntuación mínima, que non ten por que corresponderse necesariamente co 50% das preguntas acertadas e para o que se terá en conta que as respostas incorrectas non restarán puntuación. Segundo exercicio: de carácter obrigatorio e eliminatorio. Consistirá na superación dun exercicio de carácter práctico relacionado coas materias establecidas no temario que figura no Anexo II. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de 20 minutos. A proba cualificarase de 0 a 6 puntos, debéndose obter unha puntuación mínima de 3 puntos para superalo, correspondendo ao Tribunal determinar cal é o nivel de coñecementos mínimos necesarios para obter esta puntuación. Terceiro exercicio: obrigatorio para os que non acrediten estar en posesión do nivel de coñecemento de galego requirido (CELGA 2 ou equivalente). Os/as aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requirido (CELGA 2), nos termos do previsto no apartado 3. f) das presentes normas, deberán realizar unha proba específica de coñecemento de lingua galega. Dita proba consistirá en traducir un texto (facilitado polo Tribunal, inmediatamente antes de celebrarse a proba), e sen axuda de dicionario, do castelán ao galego. Esta proba terá unha duración máxima de 30 minutos e cualificará ao/á aspirantes como “apto” ou “non apto”, correspondéndolle ao Tribunal determinar o nivel de coñecementos esixido para acadar o resultado de apto; quedando eliminados do proceso selectivo aqueles/as aspirantes que non acaden dita cualificación de apto. Os aspirantes que non acrediten posuír o CELGA 2 (ou equivalente), ou que, alternativamente, non teñan sido declarados aptos na proba específica de galego, non poderán formar parte da bolsa de traballo. A puntuación final obterase sumando as puntuacións acadadas na fase de oposición e a obtida na fase de concurso. No caso de empate na puntuación total do concurso- oposición terase en conta, prioritariamente, a puntuación obtida na fase de oposición. En caso de que persista o empate, atenderase á primeira letra do primeiro apelido seguindo a orde alfabética en vigor aprobada pola Xunta de Galicia que maraca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2016 (letra “O”, DOG núm.29 de 12/02/2016). Nos apelidos compostos coa preposición de, da, de la, d’. a mesma non será tida en conta (por exemplo: Benedetto Lorena Esther Casierra Lojendio. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. De persistir igualmente o empate, dirimirase por sorteo.8. Tribunal cualificador. O Tribunal poderá dispoñer a incorporación de asesores especialistas. Ditos asesores colaborarán co Tribunal unicamente no exercicio das súas especialidades técnicas, tendo voz pero non voto. O procedemento de actuación do Tribunal axustarase ao establecido nas presentes bases e na normativa aplicable á formación da vontade dos órganos colexiados, tanto na Lei 40/2015, de 1 de outubro, de Réxime Xurídico das Administracións Públicas, como nas demais normas aplicables.9. Proposta do Tribunal. Finalizado o proceso selectivo, o Tribunal fará pública a puntuación total dos/as candidatos/as, propoñendo a confección das bolsas de traballo cos/as aspirantes que houberan superado o proceso, por orden descendente de puntuacións.10. Creación da bolsa de traballo. A Alcaldía-Presidencia resolverá a confección das bolsas de traballo composta polos/as aspirantes propostos/as polo Tribunal, por orden descendente de puntuacións.11. Incidencias. O Tribunal queda facultado para resolver as dúbidas que se presenten e tomar os acordos necesarios para a boa orde do proceso en todo o non previsto nas bases.12. Publicidade do proceso selectivo. As bases mais o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Ames. Os sucesivos anuncios referentes a este proceso selectivo serán publicados unicamente na páxina web e no taboleiro de anuncios da sede electrónica do Concello de Ames. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do Tribunal no servizo de RRHH do concello. ANEXO I MODELO DE SOLICITUDE …………………………………….……………., con DNI n.º ………….………, domicilio a efecto de notificacións en ……………………………………….……., teléfono de contacto ………………………., solicita tomar parte no proceso de selección para a creación dunha bolsa de traballo de. 1, convocado polo Concello de Ames, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación; 1. Fotocopia do D. N. I. (cotexada) 2. Fotocopia da titulación esixida no apartado 3 (cotexada) 3. Declaración xurada de aceptar as bases e de cumprir os requisitos esixidos no apartado 3 das mesmas.4. Xustificante de ter aboados os dereitos de exame, ou de estar eximido do seu pago conforme ao apartado 5 das bases.5. Documentación xustificativa dos méritos alegados. Ames, a. de. de 201. ANEXO II Temario para a bolsa de traballo de oficiais albaneis 1. Diferentes tipos de albanelería. Maquinaria pesada e maquinaria manual. Características e usos. Tipo de ferramenta de albanelería. Ferramentas manuais, tipos e usos.2. Construción de paredes de ladrillos, diferentes tipos. Revestimentos de paredes 3. Traballos complementarios de albanelería: apertura de rozas, apertura de buracos en forxados e cubertas, calzado de bañeiras, colocación de precercos de portas e ventanas.4. Cementos: clases. Fraguado e endurecemento. Resistencia. Morteiros. Definición. A súa preparación con medios manuais e mecánicos. Utilidades de morteiros: Tipos, dosificacións e nomenclaturas. Aplicacións dos diferentes tipos.5. Formigón: clases. Agua de amasado. Calidade e cantidade de auga. Dosificacións. Consistencia. Resistencia. Aditivos: tipos e propiedades.6. Ladrillos, tipos e medidas. Tellas. Áridos empregados en albanelería. Áridos naturais e artificiais. Características que deben reunir. Tipo, tamaños e granulometrías.7. Materiais auxiliares empregados en albanelería: mallas, cantoneiras, perfís auxiliares, sellantes, impermeabilizantes, etc.8. Replanteos: cimentos, estrutura, muros e cerramentos. Trazados de alineacións. Trazados de paralelas e perpendiculares. Interpretación de planos: escalas e cotas. Aparatos e ferramentas manuais de medida.9. Encofrados. Madeiras: tipos comerciais. Metais: ferro e perfís laminados. Puntais e outros medios auxiliares.10. Solucións aos desniveis. Construción de rampas e escalas. Cálculo de trazado e escalonado 11. Andamios. Elección de andamios: de borriquetas, de paredes, colgantes e metálicos.12. Arquetas de servizos urbanos: auga, alcantarillado e alumeado público.13. Bordillos: Materiais e dimensións mais frecuentes. Formas de colocación. Pavimentación de beirrarúas. Pavimentos continuos e descontinuos. Adoquíns. Baldosas e terrazos. Pedra natural.+ 14. Saneamento. Materiais das tubaxes e diámetros mais frecuentes. Arquetas e pozos de rexistro. Sumidoiros.15. Obrigacións dos traballadores en materia de prevención de riscos. Nocións básicas sobre normas de seguridade nas obras de construción. Prevención de accidentes. Elementos de seguridade. Temario para a bolsa de traballo de oficiais xardineiros 1. Xardinería: Conceptos xerais, funcións do oficio de xardineiro. Ferramentas, maquinarias, lugares de traballo e accesorios.2. Zonas verdes e axardinadas do Concello de Ames.3. Chans. Diferentes tipos.4. Labores no chan. Clases.5. Morfoloxía das plantas.6. Céspede e pradeiras. Tipos e labores.7. Abonos: Estercos, mantillas orgánicos e minerais. Conveniencia do uso de cada un deles segundo o tipo de árbores e plantas.8. Métodos de reprodución de plantas, semente, estaca, acodos e enxertos.9. Plantación de árbores e arbustos.10. Técnicas de aforro de auga. Sistemas de rego. Clasificación e características da instalación.11. Poda de árbores. Clases Poda e recorte de arbustos e subarbustos.12. Recorte e formación de setos.13. Mantemento segundo a época estacional.14. A prevención de riscos laborais nos traballos de xardinería. O almacenamento de abonos, produtos fitosanitarios e combustibles.15. Pragas e enfermidades máis comúns. Realización de tratamentos fitosanitarios. Ames, 25 de novembro de 2016. O alcalde José M. Miñones Conde 1 1 Indicar a que bolsa se opta, si á de oficiais albaneis ou á de oficiais xardineiros, en caso de optar polas dúas deberase facen constar na solicitude